ખેર, જુગુપ્સા ક્ષણભંગુર જણાઈ. મૃત્યુની હાજરીથી જ જીવનની એ અન્યાર્થે મરી ફીટવાની ભાવના જાણે મૂર્ત થવાની હતી. ના એ તો મૃગજળવત જણાઈ તમારા તબીબી શાખામાં પદાર્પણના પ્રથમ દિને! જ્યારે મને dissection hall માં નિ:ચીરાવસ્થામાં (undressed) જોઈને તમે જાણે પ્રદર્શન ન જોતાં હોવ એમ એવી ટીકા-ટિપ્પણી કરેલી કે જો હું સચેત હોત તો પ્રભુ સમક્ષ ધા ફેંકત કે હે પ્રભુ તેં આવા માનવો શીદને ઘડ્યાં… ને હું strike (હડતાલ) પર ઉતરત! જ્યારે demonstrator સાહેબે ટીકા-ટિપ્પણી બંધ કરાવી જાળવવા સૂચવ્યું ત્યારે જ મારો ક્રોધાગ્નિ શમેલો.